S-68/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur Þ-kk-þgf S-kk-þgf S-kk-þgf, kt. 000000-0000, Æsufelli 2, Reykjavík,

I.

fyrir líkamsárás, með því að hafa aðfaranótt sunnudagsins 5. júní 2016, inni á veitingahúsinu Catalina í Hamraborg í Kópavogi, veist að A og slegið hann eitt högg með krepptum hnefa í andlitið, með þeim afleiðingum að hann hlaut yfirborðasáverka á nefi, vör og munnholi.

Telst þetta varða við 1. mgr. 217. gr. almennra hegningarlaga nr. 19/1940.

II.

Fyrir umferðarlagabrot með því að hafa mánudaginn 18. júlí 2016 ekið bifreiðinni VU-510 sviptur ökurétti, með kerruna LZ-Y11 í eftirdragi utan í bifreiðina OG-B31 og ekki sinnt skyldum sínum við umferðaróhapp, heldur ekið á brott frá vettvangi. Telst brot þetta varða við 10. gr. og 1. mgr. 48. gr., sbr. 100. gr. umferðarlaga nr. 50/1987.

III.

Fyrir umferðarlagabrot, með því að hafa aðfaranótt miðvikudagsins 19. október 2016 ekið bifreiðinni OL-453 sviptur ökuréttindum og með 119 km hraða á klukkustund þar sem leyfður hámarkshraði var 80 km á klukkustund, eftir Kringlamýrarbraut við Bústaðaveg í Reykjavík, þar sem lögregla stöðvaði aksturinn. Telst þetta varða við 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júní 1988. Samkvæmt sakavottorði hefur hann einu sinni gengist undir lögreglustjórasátt vegna fíkniefnalagabrots og þrisvar sinnum hlotið dóm vegna umferðar- og fíkniefnalagabrota. Með dómi Héraðsdóms Reykjaness 9. október 2014 var ákærði dæmdur í 60 daga fangelsi skilorðsbundið til tveggja ára. Þá hlaut ákærði dóm í Héraðsdómi Reykjavíkur 1. febrúar 2016 sem var hegningarauki við framangreindan dóm, þar sem honum var ekki gerð sérstök refsing en hann var sviptur ökuréttindum í 6 mánuði. Með brotum þeim sem ákærði er nú sakfelldur fyrir rauf hans skilorð framangreinds dóms. Verður dómurinn því tekinn upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í 90 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 42.000 krónur í sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, Þ-kk-nf S-kk-nf S-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 42.000 krónur í sakarkostnað.

B-kvk-nf B-kvk-nf